b'\n_START_ARTICLE_\nEstel de quarks\n_START_SECTION_\nTeoria\n_START_PARAGRAPH_\nImaginada pel f\xc3\xadsic americ\xc3\xa0 Edward Witten, fou teoritzada pels polonesos Pavel Haensel i Julian Zdunik i per l\'astrof\xc3\xadsic franc\xc3\xa9s Richard Schaeffer. Aquest tipus d\'estel hauria de ser molt petit, m\xc3\xa9s fins i tot que un estel de neutrons, per\xc3\xb2 extremament dens. Una massa entre una i dues vegades la massa solar estaria continguda en una esfera d\'una desena de quil\xc3\xb2metres de di\xc3\xa0metre. Una escor\xc3\xa7a de mat\xc3\xa8ria ordin\xc3\xa0ria envoltaria aquesta sopa de quarks, com l\'anomenen els cient\xc3\xadfics._NEWLINE_En teoria, quan els neutrons d\'un estel de neutrons massiu s\xc3\xb3n sotmesos a una pressi\xc3\xb3 suficient causada per la gravetat de l\'estrella, el neutrons del nucli s\'esfondren i fusionen, i n\'alliberen els components, quarks amunt i quarks avall. Alguns d\'aquests quarks es poden convertir llavors en quarks estranys i formar mat\xc3\xa8ria estranya. Un gra d\'aquest nou tipus de mat\xc3\xa8ria consumeix els neutrons de l\'interior, transformant l\'estel sencer per aquesta transici\xc3\xb3 de fase cap a una densitat de l\'ordre d\'1 a 2 milions de tones per cm\xc2\xb3. L\'estel, llavors, es coneix com a estel de quarks o estel estrany, semblant a un simple hadr\xc3\xb3 gegant (per\xc3\xb2 lligat per la gravetat m\xc3\xa9s que per la for\xc3\xa7a forta). La mat\xc3\xa8ria de quark \xc3\xa9s una possible candidata a ser la te\xc3\xb2rica mat\xc3\xa8ria fosca, un component de moltes de les teories cosmol\xc3\xb2giques.\n_START_SECTION_\nEstel estrany\n_START_PARAGRAPH_\nInvestigacions recents teoritzen amb la trobada de mecanismes per mitj\xc3\xa0 dels quals els estels de quark amb estranyetes podrien disminuir les densitats i el camp el\xc3\xa8ctric d\'objectes de les expectatives te\xc3\xb2riques pr\xc3\xa8vies, causant que aquests estels semblin m\xc3\xa9s \xe2\x80\x94quasi indistingibles\xe2\x80\x94 estels de neutrons. Aix\xc3\xb2 no obstant, aquest investigadors feren assumpcions fonamentals que condu\xc3\xafren a incerteses en la seva teoria, prou grans perqu\xc3\xa8 el cas no sigui concloent. _NEWLINE_Un altre treball te\xc3\xb2ric afirma que "una interf\xc3\xadcie forta entre la mat\xc3\xa8ria de quark i el buit tindria propietats ben diferents a la superf\xc3\xadcie d\'un estel de neutrons"; i abordant els par\xc3\xa0metres principals com tensi\xc3\xb3 superficial i forces el\xc3\xa8ctriques que foren negligides en l\'estudi originari, els resultats mostren que sempre que la tensi\xc3\xb3 de la superf\xc3\xadcie est\xc3\xa0 per sota d\'un valor cr\xc3\xadtic baix, els grans estranyetes s\xc3\xb3n inestables a la fragmentaci\xc3\xb3 i els estels estranys normalment v\xc3\xa9nen amb escorces d\'estranyetes complexes, an\xc3\xa0legues a les dels estels de neutrons.\n_START_SECTION_\nObservacions\n_START_PARAGRAPH_\nEls estels estranys s\xc3\xb3n de moment te\xc3\xb2rics, per\xc3\xb2 les observacions de l\'observatori de raigs X Chandra del 10 d\'abril de 2002 permeteren de trobar-ne dos candidats, el PSR J0205+6449, situat al romanent de supernova 3C 58 i RX J1856.5-3754, que foren classificats anteriorment com a estels de neutrons. Les observacions revelen que s\xc3\xb3n m\xc3\xa9s petits i freds que els estels de neutrons. Aix\xc3\xb2 no obstant, aquestes observacions i deduccions no s\xc3\xb3n concloents.'